CELEX: 62014CN0148
Language: et
Date: 2014-03-31 00:00:00
Title: Kohtuasi C-148/14: Eelotsusetaotlus, mille on esitanud Bundesverwaltungsgericht (Saksamaa) 31. märtsil 2014 – Saksamaa Liitvabariik versus Nordzucker AG

21.7.2014   
            
            
               ET
            
            
               Euroopa Liidu Teataja
            
            
               C 235/2
            
         Eelotsusetaotlus, mille on esitanud Bundesverwaltungsgericht (Saksamaa) 31. märtsil 2014 – Saksamaa Liitvabariik versus Nordzucker AG
   (Kohtuasi C-148/14)
   2014/C 235/03
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kaebaja: Saksamaa Liitvabariik
   
      Vastustaja: Nordzucker AG
   
      Menetluses osales: Riigi huvide esindaja Bundesverwaltungsgerichtis
   
      Eelotsuse küsimus
   
   Kas direktiivi 2003/87/EÜ (1) artikli 16 lõikeid 3 ja 4 tuleb tõlgendada nii, et ülemääraste heitkoguste trahv määratakse ka juhul, kui käitaja tagastas teatava aasta 30. aprilliks sellise hulga lubatud heitkoguse ühikuid, mis vastab heitmete üldkogusele, mille käitaja märkis tõendaja poolt nõuetekohaseks tunnistatud, käitise eelmise aasta heitkoguse kohta koostatud heitkoguse aruandesse, aga pädev ametiasutus tuvastab pärast 30. aprilli, et kõnealuses heitkoguse aruandes on ekslikult esitatud liiga väike heitmete üldkogus, heitkoguse aruannet korrigeeritakse ja käitaja tagastab täiendavad lubatud heitkoguse ühikud uue tähtaja jooksul?
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ; ELT L 275, lk 32; ELT eriväljaanne 15/07, lk 631.